**Ministru kabineta rīkojuma projekta „Grozījumi Ministru kabineta 2018.gada 23.maija rīkojumā Nr.223 „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018.gadā”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz samazināt Valmieras J.Daliņa stadiona rekonstrukcijas un vieglatlētikas manēžas buvniecības projektam 2018.gadā paredzēto finansējumu, daļu no minētās summas (250 000 *euro*) novirzot olimpiskā centra „Rēzekne” būvniecībai un Preiļu novada Bērnu un jauniešu sporta skolas stadiona rekonstrukcijai (150 000 *euro*), savukārt otru pusi (400 000 *euro*) novirzot olimpisko sporta centru projektu īstenošanai izsniegtā valsts galvotā aizdevuma 2020.gada maksājuma daļas daļēju atmaksu, tādējādi nodrošinot saistību daļēju izpildi 2018.gadā. Vienlaikus tiek nodrošināts, ka Valmieras J.Daliņa stadiona rekonstrukcijas un vieglatlētikas manēžas buvniecības projekta īstenošanai 2018.gadā pārdalītais finansējusm tiek pārdalīts atpakaļ 2020.gadā. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Valmieras pilsētas pašvaldības sniegtā informācija un izteiktais lūgums. 2. Rēzeknes pilsētas pašvaldības izteiktais lūgums. 3. Preiļu novada pašvaldības izteiktais lūgums. 4. Nepieciešamība nodrošināt piešķirto valsts budžeta līdzekļu izlietošanu atbilstoši tam paredzētam mērķim, kā arī nodrošināt piešķirto līdzekļu izlietojumu līdz 2018.gada 31.decembrim. 5. Saistība ar Izglītības un zinātnes ministrijas (turpmāk – IZM) izstrādāto Ministru kabineta rīkojuma projektu „Par apropriācijas pārdali” un saistība ar IZM izstrādāto Ministru kabineta rīkojuma projektu „Grozījumi Ministru kabineta 2017.gada 19.aprīļa rīkojumā Nr.196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai””, kuri tiek virzīti vienotā dokumentu paketē ar šo Ministru kabineta rīkojuma projektu. 6. Likuma “Par valsts budžetu 2018.gadam” 31.panta 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada valsts budžeta projekta izstrādes procesā IZM 2017.gada budžeta apakšprogrammā 09.04.00 „Sporta būves” jaunās politikas iniciatīvu pasākumam „Valmieras J.Daliņa stadiona rekonstrukcija un vieglatlētikas manēžas celtniecība” tika piešķirti 1 100 000 *euro*, 2018.gadam 2 100 000 *euro*, savukārt 2019.gada 2 100 000 *euro*. Ar Ministru kabineta 2017.gada 10.novembra rīkojuma Nr.649 „Par apropriācijas pārdali” 1.punktu Valmieras J.Daliņa stadiona rekonstrukcijai un vieglatlētikas manēžas celtniecībai (turpmāk arī – Projekts) 2017.gada Projektam paredzētie valsts budžeta līdzekļi 1 100 000 *euro* apmerā tika pārdalīti olimpisko sporta centru projektu īstenošanai izsniegtā valsts galvotā aizdevuma 2018.gada maksājuma daļas daļējai atmaksai, savukārt 2018.gadā ietaupītie valsts budžeta līdzekļi 1 100 000 *euro* apmērā tika novirzīti Projekta īstenošanai 2018.gadā. Papildus minētam ar Ministru kabineta 2018.gada 23.maija rīkojuma Nr.223 „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018. gadā” (turpmāk – Rīkojums) 1.3.apakšpunktu Projekta īstenošanai 2018.gadā novirzīti vēl 800 000 *euro*. Tādejādi kopumā Projekta īstenošanai 2018.gada IZM budžeta apakšprogrammā 09.04.00 „Sporta būves” paredzēti 4 000 000 *euro*. Līdz 2018.gada 3.decembrm Valmieras pilsētas pašvaldība Projekta īstenošanai no IZM piešķirtajiem valsts budžeta līdzekļiem ir izlietojusi tikai 872 274,13 *euro*, kā rezultātā konstatējams, ka līdz 2018.gada 3.decembrim pašvaldība Projekta īstenošanai nav izlietojusi valsts budžeta līdzekļus 3 127 725,87 *euro* apmērā.  Valmieras pilsētas pašvaldība 2018.gada 16.novembra vēstulē Nr.2.2.1.7/18/1806 informē, ka 2018.gada 2.februārī tika noslēgts līgums ar pilnsabiedrību „Lemminkainen” (turpmāk – būvdarbu izpildītājs) par darbu izpildi objektā „Vieglatlētikas manēžas izbūve un stadiona pārbūve Jāņa Daliņa ielā 2 Valmierā” (turpmāk – Līgums) ar darbu izpildes termiņu 24 mēneši (jeb 2020.gada marts). Līguma summa bez pievienotās vērtības nodokļa noteikta 17 850 287,10 *euro*. Pamatojoties uz līgumam pievienoto darbu izpildes kalendāro plānu, 2018.gadā izpildāmo darbu apjoms tika plānots 8 miljoni *euro* apmērā. Kā vēstulē informē pašvaldība, būvdarbu izpildītājs faktiski darbus uzsāka 2018.gada aprīlī. Notiekot iknedēļas būvniecības sapulcēm un vērojot darbu organizāciju objektā, pašvaldība secināja, ka būvdarbu izpildītājs nenodrošina optimālu darbu organizāciju un vadību objektā – bija vērojams nepietiekams strādājošo skaits, apakšuzņēmēju bieža mainība, kā arī kalendārā darbu izpildes grafika kavējums un secīgi plānotā naudas plūsma. Pašvaldība veica pārrunas gan ar būvdarbu izpildītāju, gan ar pilnsabiedrības vadošā partnera – SIA „YIT Infra Latvija” vadību. Valmieras pilsētas pašvaldība 2018.gada 27.septembrī ar rakstveida pretenziju vērsās arī pie „YIT Corporation” infrastruktūras projektu vecākā viceprezidenta Baltijas valstīs Mika Lepanena (*Mika Leppännen*) par neapmierinošo būvniecības pakalpojuma sniegšanu objektā. Pēc tikšanās klātienē un pārrunām par būvdarbu izpildes gaitu, tika nomainīta būvdarbu izpildītāja vadība augstākajā līmenī, kā rezultātā, sākot ar 2018.gada oktobra mēneša beigām, ir uzlabojusies darba organizācija/izpilde objektā. Tomēr, neskatoties uz veiktajiem pasākumiem, būvdarbu izpildei objektā ir paredzams kavējums 2018.gadam plānotajā naudas plūsmā, par ko būvdarbu izpildītājs 2018.gada 16.novembrī ir informējis pašvaldību. Valmieras pilsētas pašvaldība vēstulē informē, ka apzinās būtisko nacionālās sporta bāzes Jāņa Daliņa stadions un vieglatlētikas manēža nozīmi kopējā Latvijas sporta infrastruktūras attīstībā un apliecina, ka ir gatava ieguldīt tās finanšu līdzekļus nacionālās sporta bāzes attīstībā, kā arī nodrošināt turpmāk vēl stingrāku uzraudzību pār būvniecības procesu. Tādejādi, ņemot vērā minētā objekta valstisko nozīmi, Valmieras pilsētas pašvaldība lūdz IZM rast iespēju veikt grozījumus ar IZM noslēgtajos sadarbības līgumos un finansējumu 1 500 000 *euro* apmērā pārcelt uz 2019.gada valsts budžetu, saglabājot iepriekš noteikto piešķirtā finansējuma mērķi un kopējo apmēru.  Vienlaikus IZM ir saņēmusi Rēzeknes pilsētas pašvaldības 2018.gada 20.novembra vēstuli Nr.3.1.1.11/1551, kurā pašvaldība informē, ka 2017.gada 31.maijā ir noslēgts līgums par olimpiskā centra „Rēzekne” (turpmāk – OCR) trešās kārtas būvniecību par kopējo summu 16 987 012,27 *euro* (bez PNV). Ar Rīkojuma 1.1.apakšpunktu OCR būvniecībai Rēzeknes pilsētas pašvaldībai no prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” IZM valsts budžeta programmas 09.00.00 „Sports” apakšprogrammā 09.04.00 „Sporta būves” 2018.gadā paredzētā finansējuma piešķirti 900 000 *euro*, kuri jau ir izlietoti. Saskaņā ar pašvaldības sniegto informāciju kopā no OCR trešās kārtas būvniecības uzsākšanas darbi veikti jau par 2 596 973 *euro* un plānots, ka līdz 2018.gada beigām tiks veikti darbi vēl par 562 000 *euro*. Pašvaldība norāda, ka līdz 2018.gada beigām OCR 1. un 3.kārtas būvniecības darbi tiks veikti 1 008 949,16 *euro* apmērā un tiks finansēti no aizņēmuma līdzekļiem Valsts kasē. Ņemot vērā Rēzeknes pilsētas domes plānveidīgu un operatīvu finansējuma apguvi un straujus OCR būvniecības tempus, Rēzeknes pilsētas pašvaldība vēstulē lūdz rast iespēju piešķirt papildus valsts budžeta līdzekļus 400 000 *euro* apmērā, kas tiks izlietoti OCR būvniecības darbiem līdz 2018.gada beigām.  Tāpat IZM ir saņēmusi Preiļu novada pašvaldības 2018.gada 8.novembra vēstuli Nr.4-10/1530 un 2018.gada 7.decembra vēstuli Nr.4-10/1675, kurā pašvaldība informē par situāciju saistībā ar Preiļu novada Bērnu un jauniešu sporta skolas (turpmāk – Preiļu BJSS) stadionu, kam ir nozīmīga loma ne tikai Preiļu BJSS darbības (mācību – treniņu procesa) nodrošināšanai, bet arī dažāda līmeņa reģionāla un nacionāla līmeņa sporta sacensību organizēšanai. Ņemot vērā faktu, ka Preiļu BJSS stadiona vispārējais tehniskais stāvoklis prasa neatliekamus tā pārbūves un atjaunošanas darbus, Preiļu novada dome pasūtīja tehnisko projektu un veica iepirkuma procedūru „Preiļu novada Bērnu un jauniešu sporta skolas stadiona pārbūve, 1.kārtas būvdarbi” (identifikācijas Nr. PND 2018/25AK). Par iepriekš minētās iepirkumu procedūras uzvarētāju ar Preiļu novada Iepirkumu komisijas 2018.gada 7.decembra lēmumu (protokols Nr.PND 2018/25AK-13) atzīta Sabiedrība ar ierobežotu atbildību “BUILDIMPEKS”, kuras piedāvātā līgumcena sastāda 783 653,64 *euro*, tai skaitā 21% PVN. Ņemot vērā to, ka Preiļu BJSS stadiona pārbūves 1.kārtas būvdarbi prasa ievērojamus finanšu līdzekļu ieguldījumus, Preiļu novada dome lūdza rast iespēju piešķirt tai līdzfinansējumu no Preiļu BJSS stadiona atjaunošanas un pārbūves būvdarbu izdevumiem, jo bez valsts atbalsta iepriekš minēto būvdarbu realizācija praktiski nav iespējama. 2018.gada 7.decembra vēstulē pašvaldība apliecinājusi, ka gadījumā, ja Preiļu novada pašvaldībai tiks piešķirti valsts budžeta līdzekļi, tie tiks iztērēti līdz 2018.gada 31.decembrim, veicot Preiļu BJSS stadiona pārbūves 1.kārtas būvniecības procesa nodrošināšanai būvuzņēmēja iegādāto būvmateriālu apmaksu.  IZM kā par sporta nozari atbildīgā ministrija ir izvērtējusi Valmieras pilsētas pašvaldības vēstulē sniegto informāciju un atbalsta nepieciešamību meklēt risinājumus 2018.gadā neapgūto līdzekļu 1 500 000 *euro* apmērā pārcelšanai. Vienlaikus jāņem vērā fakts, ka 2019.gadā Projekta īstenošanai IZM 2019.gada valsts budžeta programmas 09.00.00 „Sports” apakšprogrammā 09.04.00 „Sporta būves” arī ir paredzēti 2 100 000 *euro*, tādēļ, vērtējot līdzekļu pārcelšanu, vienlaikus jāvērtē Valmieras pilsētas pašvaldības spēja 2019.gadā (saimnieciskā gada ietvaros, t.i., līdz 31.decembrim) apgūt gan 2018.gadā neapgūtos, gan 2019.gadā plānotos piešķiramos līdzekļus, kas kopā ir 3 600 000 *euro*. Lai mazinātu līdzekļu neapguves risku, kā arī, ņemot vērā likumprojekta „Par valsts budžetu 2019.gadam” izstrādes procesa aizkavēšanos, IZM ieskatā 2018.gadā Projekta īstenošanai neapgūtie līdzekļi būtu jāpārceļ uz 2020.gadu, kad saimnieciskā gada ietvaros var nodrošināt šo līdzekļu apguvi.  Tāpat IZM kā par sporta nozari atbildīgā ministrija ir izvērtējusi Rēzeknes pilsētas pašvaldības vēstulē sniegto informāciju un atbalsta papildus finansējuma piešķiršanu 250 000 *euro* apmērā OCR būvniecības projekta īstenošanai. Valsts līdzfinansējuma palielināšana OCR būvniecības projekta īstenošanai dos iespēju Rēzeknes pilsētas pašvaldībai palielināt atbalstu inventāra un aprīkojuma iegādei, tādejādi nodrošinot pilnvērtīgu sporta centra funkcionēšanu pēc tā nodošanas ekspluatācijā. OCR pēc tā nodošanas ekspluatācijā būs ļoti nozīmīga loma ne tikai sporta pakalpojumu nodrošināšanā Latgales reģionā, bet, ņemot vērā OCR funkcionalitāti, arī nozīmīga loma visas valsts mērogā. IZM ir izvērtējusi arī Preiļu novada pašvaldības vēstulēs sniegto informāciju un atbalsta finansējuma piešķiršanu 150 000 *euro* apmērā Preiļu BJSS stadiona rekonstrukcijai. Valsts finansējuma piešķiršana nodrošinās Preiļu BJSS īstenoto profesionālās ievirzes sporta izglītības programmu kvalitātes paaugstināšanu, kā arī veicinās Preiļu novada un apkārtējo novadu iedzīvotāju iesaisti fiziskās un sportiskās aktivitātēs. Sporta infrastruktūras sakārtošanai un attīstībai ir valstiska nozīme, jo tādējādi tiek sekmēts Sporta politikas pamatnostādnēs 2014.-2020.gadam definētais sporta politikas mērķis – palielināt Latvijas iedzīvotāju īpatsvaru, kas vismaz 1-2 reizes nedēļā nodarbojas ar fiziskām vai sportiskām aktivitātēm, kā arī tiek veicināta visu sporta politikas virzienu (bērnu un jauniešu sporta, sports visiem (tautas sporta), pielāgotā sporta un augstu sasniegumu sporta) attīstība.  Lai līdzekļu pārdale neradītu negatīvu fiskālu ietekmi uz 2020.gada valsts budžeta izdevumiem, kā arī, ņemot vērā nepieciešamību vēl līdz 2018.gada beigām nodrošināt papildus finansējumu (400 000 *euro* apmērā, tai skaitā 250 000 euro OCR būvniecības projekta īstenošanai un 150 000 *euro* Preiļu BJSS stadiona rekonstrukcijai), IZM rosina veikt līdzekļu 400 000 *euro* apmērā (kas ir puse no Projekta īstenošanai ar Rīkojuma 1.3.apakšpunktu piešķirtā valsts budžeta līdzekļu apmēra) pārdali biedrībai „Latvijas Olimpiskā komiteja” valsts galvoto aizdevumu 2020.gada maksājuma daļējai atmaksai (IZM 2018.gada valsts budžeta programma 09.00.00 „Sports” apakšprogramma 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai”), tādejādi nodrošinot saistību daļēju izpildi jau 2018.gadā, savukārt pārdales rezultātā pieejamos finanšu resursus 2020.gadā novirzīt minētā projekta (Valmieras J. Daliņa stadiona rekonstrukcijai un vieglatlētikas manēžas celtniecībai) īstenošanai pārdalīto līdzekļu apmērā. No atlikušajiem 400 000 *euro* IZM rosina 250 000 *euro* piešķirt Rēzeknes pilsētas pašvaldībai OCR būvniecības projekta īstenošanai, attiecīgi palielinot Rīkojuma 1.1.apakšpuntkā OCR būvniecības projekta īstenošanai noteikto valsts budžeta līdzekļu apmēru, savukārt 150 000 euro piešķirt Preiļu BJSS stadiona rekonstrukcijai, attiecīgi papildinot Rīkojuma 1.punktā iekļauto atbalstāmo projektu uzskaitījumu.  Izvērtējot ar Ministru kabineta 2017.gada 19.aprīļa rīkojuma Nr.196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai” 1.punktu apstiprinātās valsts budžeta ilgtermiņa saistības, secināms, ka pārdalāmo finansējumu 400 000 *euro* apmērā iespējams novirzīt Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai saņemto valsts galvoto aizdevumu (kas pēc pārkreditēšanas ir viens valsts galvotais aizdevums) daļējai atmaksai (ilgtermiņa pasākumam „Valsts galvoto aizdevumu atmaksai par īstenotajiem projektiem Daugavpils Olimpiskajā centrā, Zemgales Olimpiskajā centrā un Ventspils Olimpiskajā centrā”), jo šo galvojumu atmaksai (kopā) 2020.gadā paredzēti valsts budžeta līdzekļi 2 037 230 *euro* apmērā.  Savukārt, lai saistībā ar 400 000 *euro* pārdali 2018.gada OCR būvniecības projekta īstenošanai un Preiļu BJSS stadiona rekonstrukcijai netiktu samazināts Projekta īstenošanai paredzētais valsts budžeta līdzfinansējums, IZM vienlaikus rosina noteikt, ka no prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” IZM valsts budžeta programmas 09.00.00 „Sports” apakšprogrammā 09.04.00 „Sporta būves” 2020.gadā paredzētā finansējuma (4 000 000 *euro* apmērā, par kuru sadalījumu saskaņā ar Rīkojuma 3.punktā noteikto šobrīd noteikto paredzēts lemt pēc likuma „Par valsts budžetu 2020.gadam” pieņemšanas”) 400 000 *euro* novirzīt Projekta īstenošanai (J.Daliņa stadiona rekonstrukcijai un vieglatlētikas manēžas celtniecībai), attiecīgi jautājumu par atlikušā 2020.gadā paredzētā finansējuma (3 600 000 *euro* apmērā) sadalījumu izskatīt pēc likuma „Par valsts budžetu 2020.gadam” pieņemšanas”.  Saskaņā ar likuma „Par valsts budžetu 2018.gadam” 31.panta 5.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 30.panta nosacījumus (tai skaitā 30.panta 1.punktā noteikto, ka kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par pieciem procentiem no programmai (apakšprogrammai) apstiprinātās gada apropriācijas apjoma, kā arī 30.panta 10.punktā noteikto, ka nav pieļaujama apropriācijas pārdale citiem mērķiem no neatliekamajiem pasākumiem 2016.-2018. gadam, jaunajām politikas iniciatīvām un citiem prioritārajiem pasākumiem 2017.-2019. gadam un prioritārajiem pasākumiem 2018.-2020. gadam piešķirtā finansējuma). Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.  Ievērojot minēto, IZM ir izstrādājusi Ministru kabineta rīkojuma projektu „Grozījumi Ministru kabineta 2018.gada 23.maija rīkojumā Nr.223 „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018.gadā”” (turpmāk – Rīkojuma projekts), kas paredz:   1. par 250 000 *euro* palielināt olimpiskā centra „Rēzekne” būvniecībai Rēzeknes pilsētas pašvaldībai ar Rīkojuma 1.1.apakšpunktu piešķirto finansējumu; 2. svītrot no Rīkojuma 1.3.apakšpunktu, tādejādi neparedzot 800 000 *euro* piešķiršanu Valmieras pilsētas pašvaldībai Projekta īstenošanai; 3. papildināt rīkojumu ar 1.10.apakšpunktu, kas paredz piešķirt Preiļu novada Bērnu un jauniešu sporta skolas stadiona rekonstrukcijai (Preiļu novada pašvaldībai) 150 000 *euro*; 4. atbalstīt apropriācijas pārdali no IZM 2018.gada budžeta apakšprogrammā 09.04.00 „Sporta būves” prioritāram pasākumam „Papildu investīcijas valsts nozīmes sporta infrastruktūras attīstības projektu īstenošanai” piešķirtā finansējuma 400 000 *euro* apmērā uz IZM 2018.gada budžeta apakšprogrammu 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” ilgtermiņa pasākumam „Valsts galvoto aizdevumu atmaksai par īstenotajiem projektiem Daugavpils Olimpiskajā centrā, Zemgales Olimpiskajā centrā un Ventspils Olimpiskajā centrā” valsts galvoto aizdevumu 2020.gada maksājuma daļas atmaksai, tādējādi nodrošinot saistību daļēju izpildi 2018.gadā; 5. uzdevumu IZM:    1. normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši rīkojuma 2.punktam;    2. nodrošināt, ka biedrība „Latvijas Olimpiskā komiteja” rīkojuma 2.punktā minētos valsts budžeta līdzekļus valsts galvoto aizdevumu 2020.gada maksājuma daļējai atmaksai izlieto līdz 2018.gada 31.decembri; 6. uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par rīkojuma 2.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali; 7. noteikt, ka finanšu resursi 400 000 *euro* apmērā, kas apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” radušies pēc rīkojuma 2.punktā minētās apropriācijas pārdales, 2020.gadā novirzāmi apakšprogrammai 09.04.00 „Sporta būves” Valmieras J.Daliņa stadiona rekonstrukcijai un vieglatlētikas manēžas celtniecībai; 8. noteikt, ka no prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” IZM valsts budžeta programmas 09.00.00 „Sports” apakšprogrammā 09.04.00 „Sporta būves” 2020.gadā paredzētā finansējuma (4 000 000 *euro* apmērā) 400 000 *euro* novirzāmi J.Daliņa stadiona rekonstrukcijai un vieglatlētikas manēžas celtniecībai (Valmieras pilsētas pašvaldībai), savukārt jautājums par atlikušā 2020.gadā paredzētā finansējuma (3 600 000 *euro* apmērā) sadalījumu izskatāms pēc likuma „Par valsts budžetu 2020.gadam” pieņemšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar Valmieras pilsētas pašvaldību, Rēzeknes pilsētas pašvaldību, Preiļu novada pašvaldību un Finanšu ministriju. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2018** | | Turpmākie trīs gadi (*euro*) | | | | |
| **2019** | | **2020** | | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.  gadam | izmaiņas, salīdzinot ar vidēja termiņa budžeta ietvaru 2020.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X  **0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā to, ka jautājums pēc būtības ir saistīts ar valsts budžeta līdzekļu iekšēju pārdali, valsts budžeta ieņēmumi un izdevumi nemainās.  Rīkojuma projekta izpildes rezultātā izdevumi IZM 2018.gada budžeta apakšprogrammā 09.04.00 „Sporta būves” (no prioritārajam pasākumam „Valmieras J.Daliņa stadiona rekonstrukcija un vieglatlētikas manēžas celtniecība”) par 400 000 *euro* apmērā samazināsies, bet attiecīgi par 400 000 *euro* palielināsies IZM 2018.gada valsts budžeta programmas 09.00.00 „Sports” apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” ilgtermiņa pasākumam „Valsts galvoto aizdevumu atmaksai par īstenotajiem projektiem Daugavpils Olimpiskajā centrā, Zemgales Olimpiskajā centrā un Ventspils Olimpiskajā centrā” paredzētie līdzekļi.  Rīkojuma projekta izpildes rezultātā izdevumi IZM 2020.gada valsts budžeta programmas 09.00.00 „Sports” apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” par 400 000 *euro* samazināsies, bet attiecīgi par 400 000 *euro* palielināsies IZM 2020.gada valsts budžeta programmas 09.00.00 „Sports” apakšprogrammā 09.04.00 „Sporta būves” paredzētie līdzekļi, lai par 400 000 *euro* palielinātu Projekta īstenošanai 2020.gadā paredzēto finansējumu.  Vienlaikus atzīmējams, ka, ņemot vērā arī IZM izstrādāto Ministru kabineta rīkojuma projektu „Par apropriācijas pārdali”, kurš tiek virzīts vienotā dokumentu paketē ar šo Ministru kabineta rīkojuma projektu, abu Ministru kabineta rīkojuma projektu izpildes rezultātā izdevumi IZM 2018.gada budžeta apakšprogrammā 09.04.00 „Sporta būves” (no prioritārajam pasākumam „Valmieras J.Daliņa stadiona rekonstrukcija un vieglatlētikas manēžas celtniecība”) par 1 100 000 *euro* apmērā samazināsies, bet attiecīgi par 1 100 000 *euro* palielināsies IZM 2018.gada valsts budžeta programmas 09.00.00 „Sports” apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” ilgtermiņa pasākumam „Valsts galvoto aizdevumu atmaksai par īstenotajiem projektiem Daugavpils Olimpiskajā centrā, Zemgales Olimpiskajā centrā un Ventspils Olimpiskajā centrā” paredzētie līdzekļi. Tāpat abu Ministru kabineta rīkojumu izpildes rezultātā izdevumi IZM 2020.gada valsts budžeta programmas 09.00.00 „Sports” apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” par 1 100 000 *euro* samazināsies, bet attiecīgi par 1 100 000 *euro* palielināsies IZM 2020.gada valsts budžeta programmas 09.00.00 „Sports” apakšprogrammā 09.04.00 „Sporta būves” paredzētie līdzekļi, lai par 1 100 000 *euro* palielinātu Projekta īstenošanai 2020.gadā paredzēto finansējumu. Savukārt, ņemot vērā, ka Ministru kabineta rīkojuma projekts „Grozījumi Ministru kabineta 2018.gada 23.maija rīkojumā Nr.223 „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2018. gadā”” paredz arī noteikt, ka no prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” IZM valsts budžeta programmas 09.00.00 „Sports” apakšprogrammā 09.04.00 „Sporta būves” 2020.gadā paredzētā finansējuma 400 000 *euro* novirzāmi Projekta īstenošanai, kopumā Projekta īstenošanai Valmieras pilsētas pašvaldībai tiek pārdalīti 1 100 000 *euro*.  Abu iepriekšminēto Ministru kabineta rīkojuma projektu izpildes rezultātā pēc līdzekļu pārdales Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai” (ilgtermiņa pasākumam „Valsts galvoto aizdevumu atmaksai par īstenotajiem projektiem Daugavpils Olimpiskajā centrā, Zemgales Olimpiskajā centrā un Ventspils Olimpiskajā centrā”) paredzēto līdzekļu apmērs 2018.gadā būs 1 481 323 *euro* (salīdzinot ar šobrīd plānoto – palielinājums par 1 100 000 *euro*), savukārt 2020.gadā būs 937 230 *euro* apmērā (salīdzinot ar šobrīd plānoto – samazinājums par 1 100 000 *euro*).  Rīkojuma projekta izpildes rezultātā par 250 000 *euro* palielināsies OCR būvniecības projekta īstenošanai paredzētais valsts budžeta finansējums, sasniedzot kopējo 2018.gadā paredzēto valsts budžeta finansējumu no prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” IZM valsts budžeta programmas 09.00.00 „Sports” apakšprogrammā 09.04.00 „Sporta būves” 2018.gadā paredzētā finansējuma 1 150 000 *euro* apmērā. Tāpat Rīkojuma projekta izpildes rezultātā no 2018.gada prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” IZM valsts budžeta programmas 09.00.00 „Sports” apakšprogrammā 09.04.00 „Sporta būves” 2018.gadā paredzētā finansējuma 150 000 *euro* tiks piešķirti Preiļu BJSS stadiona rekonstrukcijai.  Apropriācijas pārdales rezultātā prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” IZM valsts budžeta programmas 09.00.00 „Sports” apakšprogrammā 09.04.00 „Sporta būves” paredzētais finansējums 2018.gadā samazināsies par 400 000 *euro* un līdzšinējo 5 900 000 *euro* vietā būs 5 500 000 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. | | | | | | |
| 8. Cita informācija | Ņemot vērā faktu, ka jautājums ir saistīts ar valsts galvoto aizdevumu atmaksu un izmaiņām valsts budžeta ilgtermiņa saistībās, vienlaikus ar Rīkojuma projektu vienotā dokumentu paketē tiek virzīts Ministru kabineta rīkojuma projekts „Grozījumi Ministru kabineta 2017.gada 19.aprīļa rīkojumā Nr.196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai””, kurš precizē Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai saņemto valsts galvoto aizdevumu atmaksai paredzēto finanšu sadalījumu 2018. un 2020.gadā.  Pēc Rīkojuma projekta pieņemšanas IZM normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei.  IZM nodrošinās, ka ar Rīkojuma projektu pārdalītais finansējums tiks izlietots līdz 2018.gada 31.decembrim, sasniedzot Rīkojuma projektā norādīto finansējuma piešķiršanas mērķi. Šāds nosacījums tiks ietverts finansēšanas līgumā ar Rēzeknes pilsētas pašvaldību (tiks slēgta papildus vienošanās pie jau esošā līguma), Preiļu novada pašvaldību un finansēšanas līgumā ar biedrību „Latvijas Olimpiskā komiteja”. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM sadarbībā ar Finanšu ministriju. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Izglītības un zinātnes ministra vietā –

labklājības ministrs Jānis Reirs

Vizē:

Valsts sekretāre Līga Lejiņa

Severs 67047935

edgars.severs@izm.gov.lv